Odense Adresse-Contoirs Efterretninger, 1830-10-02
Videnskabelighed. Til det kongelige Landhuusholdningsselskab ere i Vinteren 18291830 indkomne adskillige Afhandlinger, Beretninger o. s. v. Jblandt disse er i Anledning af Selskabets naturhistoriske Priisopgave fra Aare. 1828 indsendt en Afhandling, betitlet: "Den danske Stats- og Norges Pattedyr, under Motto: "Nullius jurare in verba magistri. Som en Erkiendelse af den Flid Forfatteren har viist, og af de mange egne Erfaringer, han har lagt for Dagen, blev ham tilstaaet en Belønning af 100 Rbd. r. S. Ved den forseglede Seddels Aabning befandtes Forfatteren at være Professor Dr. phil. H. B. Melchior, Overlærer ved Herlufsholms lærde Skole. Kammerraad Bang til Nøragergaard ved Slagelse har indsendt Beskrivelse med tilhørende Model af en ved ham indrettet Tørreovn til Korn, Frugt og Humletørring, og for at paaskjønne hans fortjenstfulde Bestræbelser for indenlandske Produkters Forædling ved en hensigtsmæssig og lidet bekostelig Tørring, har Selskabet tilkjendt ham som et Hæderstegn sin anden Medaille i Guld. Sognepræst J. Blichers Kone i Vorning ved Randers, som i forrige Aar tilkjendtes den anden Medaille i Guld for en ret heldig Efterligning af Gloncester=Ost og for meddeelt Forklaring overTilberedelsesmaaden, har atter i Aar indsendt tvende Prøver af denne Slags Ost. Men ei heller disse Prøver fandtes at have saa fuldkommen Liighed med den engelske Ost at den første Medaille i Guld herfor kunde tilkjendes. Jmidlertid har det været Selskabet kjært at erfare hendes vedvarende roesværdige Bestræbelser for denne Sag, og det har i denne Anledning bevidnet hende sin Agtelse. – Som Understøttelse til planmæssig Drift er der tilstaaet 12 Agerdyrkere en aarlig Understøttelse i Løbet af 5 Aar, og desuden har en faaet den ham i de sidste 5 Aar tilstaaede Understøttelse forlænget paa andre 3 Aar. Til dristige Landmænd lader Selskabet uddeele forbedrede Landbrugsredskaber mod nedsat Betaling. For Træeplantning er der tilstaaet adskillige Præmier indtil 170 Rbd. For Havefrugters Tørring er tilkjendt Hjulmand Thomas Dalberg ved Præstøe en Belønning af 20 Rbd. Skipper Lars Caspersen i Troense paa Thorseng, som i Aaret 1828 tilkjendtes en Belønning af 25 Rbd., for at have fanget over 3000 Stkr. Torsk, har i Sommeren 1828 med sit Mand. skabs Hielp i store Belt og Kattegat fanget 6575 store Torsk eller Kabliau og 12 Helleflyndere, og i Sommeren 1829 7893 Kabliau og en Helleflynder. For den Driftighed, hvormed han har fortsat denne Erhvervsgreen, er ham tilkjendt Selskabets anden Medaille i Guld som en Hæderstegn. Udenfor Selskabets Jndbydelse er der for planmæssig Drift, Jordforbedring og anden Flid i Agerbruget tilkjendt trende Landmænd Selskabets 3die Sølvbager. Møller Jeppe Clemensen af Bogense Kjøbstad i Fyen som tilkjøbte sig i Aaret 1817 tvende Englodder udenfor denne Bye og grændsende til et Stykke Eng, han for eiede er for de roesværdige Foretagender, han med det hele Areal har foretaget, tilkjendt Selskabets 4de Sølvbæger. Skolelærer N. Jacobsen i Gundslev paa Falster har erholdt Selskabets 5te Sølvbæger, med Paaskrift: "For en Skolelods mønsterværdige Dyrkning. For Jnddigning har Gaardmand Mikkel Madsen i Hollebye i Lollands Sønderherred modtaget det 3die Sølvbæger. For udviist Flid, ved Jordbrug i Jsland er tilkjendt flere Præmier. Selskabet har ligeledes virket til Havedyrknings, Plantnings- og indenlandsk Blomsterkulturs Fremme. For Kunstflid og anden Jndustrie ere endvidere Præmier uddeelte, og deriblandt Selskabets 3die Sølvbæger til Smeden F. C. Schiellerup, antagen af Kammerraad Drewsen paa Strandmøllen ved Kjøbenhavn til at forestaae Smedearbeidet ved Papiirfabriken og Oliemøllen sammesteds. Selskabets 4de Sølvbæger til Smeden Thoraren Johnsen i Havnefjord i Jslands Sønderamt, og 50 Rbd. Sedler til Hørbereder, Christen Bertelsen i Vium, Viborg Amt. For Huusflid er der iblandt Flere tilkjendt Prokurator Sørensens Kone i Thisted, Dorothea Margarette Sørensen, Selskabets første Sølvmedaille; Skolelærer Brandts Kone i Rindum ved Ringkjøbing, Spisevært Commerbyes Kone, AnneKirstine Commerbye i Kjøbenhavn, og Brændeviinsbrænder Rasmus Jensens Kone, Karen Olsdatter i Kjøbenhavn, Selskabets 2den Sølvmedaille, og endeligen Aftægtsmand, Jens Jensens Hustrue, Mette Larsdatter i Hammel, Skanderborg Amt og Sognefoged Søren Cerkildsens Hustrue, Anne Kirstine Pedersdatter af Lund Bye ved Horsens Selskabets 3die Sølvmedaille. Af de Bøger, som Selskabet. har i Forraad til Uddeeling, ere Exemplarer skienkede til at grundlægge en Laanebogsamling for Hiørring Amt, et dito for Jslands Norder- og Sønderamt, en dito for Mehrn Sogn i Præstøe Amt, og en dito for PederskjærSogn paa Bornholm. J Selskabets Beretning nævnes desuden Adskillige med Hæder, hvis Flid enten ligger udenfor Selskabets Virkekreds, eller af andre Aarsager ikke har egnet sig til Præmie.